
	Investicijoms pritraukti į Lietuvą aktuali informacija

	
	
	
	

	Lietuvos eksportuotojams aktuali informacija

	
	
	
	

	Lietuvos verslo plėtrai aktuali informacija

	2026-08-04
	Remiantis 2026 m. birželio mėn. „Speedtest Global Index“ duomenimis, pagal fiksuotojo plačiajuosčio ryšio interneto spartą Sakartvelas užima 107-ąją vietą iš 149 šalių. Interneto duomenų atsisiuntimo spartos vidurkis siekia 50,8 Mbps. Palyginimui, Armėnijoje ir Azerbaidžane fiksuojama gerokai didesnė sparta – atitinkamai 91,7 Mbps ir 92,2 Mbps.
	Georgia Ranks Outside TOP 100 Globally For Fixed Internet Speed
	

	2026-08-04
	Investicijų bankas „Galt&Taggart“ padidino 2026 m. Sakartvelo ekonomikos augimo prognozę nuo 7 iki 7,5 proc. Per pirmąjį 2026 m. pusmetį ekonomika paaugo 7,9 proc. Birželio mėnesį augimą lėmė gamybos, transporto, statybos, informacijos ir ryšių bei finansų sektoriai, o energetikos ir kasybos srityse fiksuotas nuosmukis.
„Galt&Taggart“ pakoregavo ir 2026 m. infliacijos prognozę nuo 4,8 iki 5,1 proc. Sakartvelo nacionalinis bankas taip pat padidino vidutinės 2026 m. infliacijos prognozę nuo 4,9 proc. iki 5,2 proc., kaip priežastį nurodydamas geopolitinę įtampą Artimuosiuose Rytuose ir padidėjusį pasaulinių energijos kainų svyravimą. 
	Galt&Taggart Raises 2026 GDP Growth Forecast to 7.5%, Inflation to 5.1%
	

	2026-08-04
	2026 m. pirmąjį pusmetį oro kondicionierių importas į Sakartvelą augo. Didžiausi tiekėjai – Kinija, Turkija, Singapūras, Honkongas ir Lenkija. Tyrimai rodo, kad oro kondicionierių paklausa Sakartvele turi tendenciją didėti ir toliau.
	Georgia Imports $53M Worth of Air Conditioners in H1; China Accounts for 69%
	

	2026-08-05
	Sakartvelo nacionalinis bankas išplėtė savo Interaktyvios statistikos platformą, kurioje pateikiama informacija apie Sakartvelo įmonių (įskaitant valstybės valdomas įmones) tarptautinėse rinkose išleistas obligacijas. Statistika atnaujinama kas mėnesį ir pateikiama kartvelų ir anglų kalbomis. 
	International Corporate Bond Statistics Added to the NBG's Interactive Statistics Platform
	

	Lietuvos turizmo sektoriui aktuali informacija

	2026-08-03
	Sakartvelo turizmo asociacijos vadovės N. Kvačantiradzės teigimu, Europos rinka išlieka vienu pagrindinių Sakartvelo turizmo sektoriaus prioritetų, nes europiečiai dažniau linkę apsistoti ilgesniam laikui ir daugiau išleisti. Nacionalinio banko duomenimis, 2026 m. pirmąjį pusmetį vidutinės turisto iš Europos Sąjungos išlaidos siekė 1 347 JAV dolerius, o turisto iš Rusijos - 503 JAV dolerius. 
	European tourists stay longer and spend more in Georgia - Nata Kvachantiradze 
	

	2026-08-04
	Sakartvelo kelių departamentas pradėjo tiesti 9 km ilgio Škmerio–Mravaldzalio kelią Račos regione. Įgyvendinus projektą, atnaujintas kelias užtikrins saugesnį ir patogesnį susisiekimą, skatins turizmo plėtrą ir sukurs naujų ekonominių galimybių regione.
	GEL 23M Shkmeri-Mravaldzali Road Project Begins, Completion Expected by 2028
	

	2026-08-04
	Sakartvelas ir Azijos plėtros bankas (ADB) pasirašė paskolos sutartį dėl 250 mln. JAV dolerių finansavimo Tbilisio aplinkkelio statybai, pranešė Finansų ministerija. Pranešime teigiama, kad naujasis kelias sumažins transporto spūstis Tbilisyje, padidins tranzito srautų saugumą ir pralaidumą pagrindiniuose šalies transporto koridoriuose.
	Georgia secures USD 250 million ADB loan agreement to construct Tbilisi Bypass Highway
	

	2026-08-04
	Sakartvelo ekonomikos ministerija rengia Račos regione esančios Mravaldzalio kurortinės zonos plėtros bendrąjį planą – tai pranešė ministras pirmininkas I. Kobachidzė. Jis pažymėjo, kad Mravaldzalis turi potencialo tapti aukšto lygio kalnų kurortu ir pridūrė, jog vyriausybė plėtros planą rengia bendradarbiaudama su partneriais iš Austrijos.
	Economy Ministry Preparing Master Plan for Georgia's Mravaldzali Resort Development – PM
	

	2026-08-05
	Ministras pirmininkas I. Kobachidzė pranešė, kad Sakartvelas prieš artėjantį žiemos sezoną Gudauri kurorte įgyvendina atnaujinimo darbus, kuriuos tikimasi užbaigti iki gruodžio mėnesio – prieš prasidedant žiemos sezonui.
	Gudauri to Get New Ski Infrastructure Ahead of Winter Season
	

	2026-08-26
	Nacionalinės turizmo administracijos vadovės M. Omiadzės teigimu, turizmo rinkos diversifikavimo strategija užtikrino nuolatinį į Sakartvelą atvykstančių keliautojų skaičiaus augimą. Remiantis statistiniais duomenimis, Sakartvele dar niekada nebuvo tiek daug keliautojų iš ES šalių – 2026 m. pirmąjį ketvirtį jie sudarė 9,1 proc. visų lankytojų. Pagrindinės šalys, iš kurių atvykstama į Sakartvelą – Rusija, Turkija, Armėnija.
	Georgia Focuses on Market Diversification as H1 2026 International Visits Dip 2.7%
	

	Bendradarbiavimui MTEPI1 srityse aktuali informacija

	
	
	
	

	Lietuvos ekonominiam saugumui aktuali informacija

	
	
	
	

	Bendra ekonominė informacija

	2026-08-03
	Sakartvelo vyno gamintojai susiduria su reikšmingu pardavimų vidaus rinkoje sumažėjimu. Pramonės atstovai tai sieja su susilpnėjusia vietos vartotojų perkamąja galia ir pasikeitusiais turistų srautais - didesnę perkamąją galią turinčių turistų segmentas sumažėjo, o daugiausia turistų šiuo metu atvyksta iš musulmoniškų šalių ir Rusijos.
	Wine sales decline in the local market as fewer high-spending tourists visit Georgia - “Papris Valley”

	

	2026-08-03
	 „GeoStat“ duomenimis, didžiausią įtaką metinei infliacijai Sakartvele turėjo maisto produktų ir nealkoholinių gėrimų kainų pokyčiai. Šios kategorijos kainos pakilo 4,9 proc. Transporto kategorijoje kainos pakilo 14,2 proc., būsto ir jo išlaikymo, komunalinių paslaugų kainos padidėjo 8,3 proc., sveikatos priežiūra - 4,7 proc.
	What Became More Expensive and Cheaper in July?
	

	2026-08-03
	Remiantis „GeoStat“ duomenimis, 2026 m. liepą mėnesio infliacijos lygis siekė -0,4 proc. (sumažėjo, lyginant su birželio mėn.), o metinė infliacija siekė 5,5 proc.
	Annual inflation in Georgia stood at 5.5% in July
	

	2026-08-03
	„Tegeta Holding“ lengvųjų automobilių ir paslaugų departamento vadovo P. Tsakadze teigimu, 2026 m. pirmąjį pusmetį naujų lengvųjų automobilių rinka Sakartvele išaugo 20 proc. Kinų prekių ženklų automobilių pardavimai šoktelėjo apie 70 proc., o hibridinių automobilių rinka padvigubėjo. Naujų elektromobilių pardavimai, palyginti su tuo pačiu praėjusių metų laikotarpiu, išaugo 30 proc. P. Tsakadze išskyrė augančius „Toyota“ ir „Mazda“ pardavimus (nepaisant bendro japoniškų prekių ženklų pardavimų mažėjimo) ir įvardijo „Geely“ bei „Zeekr“ kaip pagrindinius augimo veiksnius kinietiškų automobilių segmente.
	Georgia's New Car Market Grows 20% in H1, Tegeta Reports
	

	2026-08-05
	Sakartvelo ministras pirmininkas I. Kobachidzė pažymėjo, kad per pastaruosius du mėnesius užsienio politikos srityje daugiausia dėmesio buvo skiriama Vidurinei Azijai. Šiuo laikotarpiu buvo surengti aukšto lygio vizitai į Kazachstaną, Kirgiziją ir Tadžikistaną, o Uzbekistano ir Turkmėnistano prezidentai lankėsi Sakartvele. I. Kobachidzė pabrėžė, kad vyriausybė toliau dirbs siekdama plėsti politinius, prekybinius ir ekonominius ryšius su Vidurinės Azijos šalimis.
	Georgia to Deepen Ties with Central Asia – Kobakhidze
	

	2026-08-05
	Ministras pirmininkas I. Kobachidzė pareiškė, kad Anaklijos giliavandenio uosto statyba perėjo į aktyviąją fazę, o pirmąjį projekto etapą planuojama užbaigti iki 2029 m. Projektas apima jūros dugno gilinimą iki 17,5 metro gylio ir 1 380 metrų ilgio bangolaužio statybą. 
	Anaklia Deep Sea Port Construction Enters Active Phase – Kobakhidze
	

	2026-08-05
	Batumio naftos terminalas planuoja optimizuoti savo gamybinę infrastruktūrą: išmontuoti dalį saugojimo rezervuarų, nutraukti kitų eksploatavimą ir pakeisti kelių rezervuarų paskirtį. Bendrovės teigimu, šiuo projektu siekiama pritaikyti esamą terminalo infrastruktūrą prie dabartinės rinkos paklausos, o ne didinti bendrąjį jo pajėgumą.
	Batumi Oil Terminal to optimize storage infrastructure amid lower cargo volumes
	

	2026-08-05
	Remiantis naujausia „Galt & Taggart“ gyvenamojo būsto rinkos apžvalga, 2026 m. birželį butų nuomos kainos Tbilisyje išliko aukštos. Vidutinė vidutinio dydžio (50–60 kv. m) buto nuomos kaina pasiekė 10,1 JAV dolerio už kvadratinį metrą (tai 1,4 proc. daugiau nei ankstesnį mėnesį), o vidutinis nuomos pajamingumas siekė 8,5 proc.
	Tbilisi apartment rents remain elevated, averaging $10.1 per sq.m – Galt & Taggart
	

	2026-08-05
	„Basisbank“ nuosekliai stiprina savo pozicijas finansų rinkoje visuose pagrindiniuose segmentuose, pagal 2026 m. pirmojo pusmečio finansinius rezultatus patekdamas į pelningiausių bankų trejetuką.
	Basisbank Ranks Among Top Three Most Profitable Banks in H1 2026
	

	2026-08-06
	Kelionės traukiniu tarp Tbilisio ir Batumio trukmė sutrumpėjo iki keturių valandų – tai dar vienas žingsnis modernizuojant Sakartvelo geležinkelių sistemą, pareiškė ministras pirmininkas I. Kobachidzė. 
Jis taip pat pabrėžė Sakartvelo jūrų infrastruktūros plėtrą ir nurodė, kad krovinių apyvarta Batumio uoste pasiekė rekordinį lygį. I. Kobachidzė taip pat pažadėjo toliau remti Batumio valstybinę jūrų akademiją, pavadindamas ją svarbia jūrininkų rengimo ir Sakartvelo ekonomikos stiprinimo įstaiga.
	Kobakhidze: More Railway Upgrades Planned After Tbilisi-Batumi Journey Cut to Four Hours

	

	2026-08-06
	Tbilisio laisvoji ekonominė zona atmetė pastaruoju metu žiniasklaidoje pasirodžiusius pranešimus, kuriuose teigiama, kad zonoje veikia sankcionuotos kriptovaliutų bendrovės; įmonė tokius teiginius pavadino netiksliais ir nurodė, kad nėra jokių įrodymų, pagrindžiančių sąsajas tarp šios zonos ir sankcionuotų subjektų.
	Statement by Tbilisi FIZ Regarding False Information in Circulation
	

	2026-08-06
	Valstybinė įmonė „Harvest Management Company“ po septynių bandymų aukcione pardavė 10 mln. litrų iš vynuogių pagaminto alkoholio. Vidutinė pardavimo kaina siekė 5,88 GEL už litrą (įskaitant PVM). Šis pardavimas valstybei atnešė 58,8 mln. GEL pajamų. 
	10 MLN Liters of Grape-Based Alcohol Sold at Auction After Seventh Attempt
	

	2026-08-06
	Remiantis „GeoStat“ paskelbtu statybų sąnaudų indeksu, 2026 m. birželį statybų sąnaudos Sakartvele, palyginti su praėjusiais metais, išaugo 3,9 proc.
Pagrindinės šio metinio augimo priežastys – padidėjusios transporto, degalų ir elektros energijos sąnaudos. 
	Construction Costs in Georgia Rise 3.9% in June
	

	2026-08-06
	Buvęs parlamentaras ir kalėjimų ministras K. Kakhišvilis teigė, kad Sakartvelo valstybinės elektros sistemos (GSE) pateiktas paaiškinimas dėl visoje šalyje įvykusio elektros energijos tiekimo sutrikimo sukėlė daugiau klausimų, o ne atsakė į esamus.
K. Kakhišvilis teigė, kad yra du galimi paaiškinimai: arba už energetikos sistemos valdymą atsakingiems asmenims trūksta profesionalumo, arba kažkas sąmoningai kenkia Sakartvelo reputacijai ir ekonomikai. 
	Kakha Kakhishvili: GSE Explanation Raises More Questions Over Power Outages
	

	2026-08-06
	Dėl kylančių pasaulinių naftos kainų Sakartvele vėl pabrango degalai – per pastarąją savaitę didžiuosiuose degalinių tinkluose benzinas ir dyzelinas pabrango 5–15 tetrių.
	Fuel Prices Rise by 5-15 Tetri in Georgia in Early August
	

	2026-08-07
	Tbilisio meras K. Kaladzė pareiškė, kad Sakartvelo vyriausybė neturėtų tiesiogiai kištis į privataus verslo veiklą - taip jis pakomentavo Europos Sąjungos sprendimą įvesti sankcijas Rusijos valstybinei energetikos bendrovei „Inter Rao“. Jis pridūrė, kad vyriausybė imtųsi veiksmų tik tuo atveju, jei tam būtų būtina ir pagrįsta priežastis.
	Kaladze on Inter Rao Sanctions: Business Is Untouchable in Georgia, Owners Will Resolve the Issue
	

	2026-08-07
	Sakartvelo pajamų tarnyba pranešė, kad Sarpio muitinės poste nustatė įtariamą bandymą suklastoti dokumentus ir išvengti muitinės kontrolės gabenant sankcionuotas prekes sunkvežimiu, registruotu Azerbaidžane. Tikrinant dokumentus, pareigūnai nustatė, kad sunkvežimiu tranzitu iš Turkijos į Rusiją buvo gabenamos europinės kilmės prekės.
	Revenue Service Detects Attempt to Falsify Documents and Transport Sanctioned Goods
	

	2026-08-07
	2026 m. liepos mėn. duomenimis, bendrosios Sakartvelo atsargos, palyginti su praėjusiais metais, padidėjo maždaug 50 proc. ir pasiekė visų laikų aukščiausią lygį – 7,53 mlrd. JAV dolerių. Tarptautinio valiutos fondo atsargų pakankamumo vertinimo (ARA) rodiklis siekia 118,7 proc.
	Georgia's Gross International Reserves Exceed USD 7.5 BLN as of July 2026
	

	2026-08-07
	Sakartvelas pakeitė Anaklijos giliavandenio uosto veiklos modelį, siekdamas užtikrinti, kad objektas išliktų Sakartvelo nuosavybėje, kartu įtraukiant tarptautinius partnerius į jo veiklą, teigė Ekonomikos ir tvaraus vystymosi ministrė M. Kvrivišvili. Ji pridūrė, kad Anaklijos giliavandenis uostas atliks svarbų vaidmenį stiprinant Vidurinįjį koridorių – pagrindinį prekybos kelią, jungiantį Aziją ir Europą per Pietų Kaukazą.
	Georgia to Keep Anaklia Port Under Local Ownership, Seek International Operating Partners – Economy Minister
	

	2026-08-07
	Sakartvelas investuos 1 mlrd. larių į geležinkelių tinklo plėtrą ir modernizavimą – tai Batumyje paskelbė Ekonomikos ir tvaraus vystymosi ministrė M. Kvrivišvili. Pasak ministrės, vyriausybė pradėjo istorinę geležinkelių plėtros programą, apimančią esmines reformas ir infrastruktūros atnaujinimą, kuriais siekiama stiprinti šalies transporto sektorių ir skatinti ekonomikos augimą.
	Georgia to Invest GEL 1 BLN in Railway Modernization - Economy Minister
	

	2026-08-10
	Ekonomikos viceministrė I. Pchaladzė teigia, kad Kazachstano vyriausybė suinteresuota dalyvauti projekte [dėl naftotiekių, einančių per Sakartvelą]. Pasak jos, 2026 m. pavasarį Baku buvo pasirašyti keli strategiškai svarbūs susitarimai tarp Gruzijos ir Azerbaidžano. Pasak leidinio „Kazakh Report“, Kazachstanas svarsto Baku–Tbilisio–Džeihano (BTC) naftotiekį, Baku–Supsos maršrutą ir tranzitą per Kaspijos jūrą bei Azerbaidžaną kaip papildomas naftos eksporto galimybes.
	Kazakhstan Eyes Participation in Georgian Oil Pipelines
	

	2026-08-10
	„Silknet“ oficialiai pradėjo pirmojo Sakartvele Tier III sertifikatą turinčio komercinio duomenų centro statybas Tbilisyje – tai svarbus etapas šalies skaitmeninės infrastruktūros plėtroje.
	Silknet Breaks Ground on Georgia's First Tier III Certified Commercial Data Center
	

	2026-08-10
	Irano piliečių Sakartvele įregistruotų įmonių skaičius viršija 12 800 – tai rodo duomenys, kuriuos išanalizavo Ekonominės politikos tyrimų centras (EPRC). Centro vertinimu, nuo 2012 m. Sakartvele registruotų Irano įmonių skaičius išaugo maždaug 510 proc., tačiau per tą patį laikotarpį nebuvo užfiksuotas proporcingas Irano investicijų apimties augimas.
	Iranian Company Registrations Surge in Georgia Despite Low Investments
	

	2026-08-11
	„Berliner Wein Trophy 2026“ konkurse trys „Gonadze Winery“ vynai – „Aleksandrouli“, „Khvanchkara“ ir „Racha“ – pelnė aukso medalius.
	Three wines from Gonadze Winery won gold medals at the Berliner Wein Trophy 2026
	

	2026-08-13
	2026 m. sausio–liepos mėnesiais bendra Sakartvelo užsienio prekybos apyvarta pasiekė 15,517 mlrd. JAV dolerių – tai 7,5 proc. daugiau, nei atitinkamu praėjusių metų laikotarpiu.
	Georgia's Foreign Trade Turnover Reaches $15.5 Billion in January–July 2026
	

	2026-08-17
	Tbilisyje licencijuota kriptovaliutos keitimo paslaugų teikėja „GAUS CRYPTO“ atidarė naują filialą. Klientai čia gali atlikti operacijas su USDT, USDC, BTC, ETH bei kitomis kriptovaliutomis. 
	GAUS CRYPTO Opens a New Branch in Tbilisi
	

	2026-08-19
	2026 m. antrąjį ketvirtį „Georgian Railway“ pervežtų krovinių kiekis pasiekė 3,9 mln. tonų – tai 19,9 % daugiau, nei tuo pačiu laikotarpiu pernai. 38,0 proc. viso geležinkeliu importuoto krovinių kiekio atkeliavo iš Rusijos Federacijos, 22,7 proc. – iš Azerbaidžano. Pagrindinė eksportuojamų krovinių paskirties šalis buvo Armėnija (17,4 proc.), po jos sekė Rusija (10,1 proc.) ir Kazachstanas (7,1 proc.). Pagrindinės tranzitinių krovinių paskirties šalys buvo Turkija (8,2 proc.), Nyderlandai (8,1 proc.) ir Kinija (5,5 proc.).
Didžiausią bendro geležinkeliu pervežtų krovinių kiekio dalį (32,7 proc.) sudarė koksas ir rafinuoti naftos produktai. Antrąją vietą užėmė chemikalai, cheminiai produktai ir plastiko gaminiai (22,2 proc.), trečiąją – maisto produktai, gėrimai ir tabakas (13,7 proc.).
	Georgian Railway Freight Up 19.9% to 3.9 Million Tons in Q2 2026
	

	2026-08-19
	Padidėjo Pietinio dujų koridoriaus apkrova. Remiantis Azerbaidžano valstybinio statistikos komiteto duomenimis, per pirmuosius septynis šių metų mėnesius Baku–Tbilisio–Erzurumo dujotiekiu buvo transportuota daugiau kaip 13,385 mlrd. kubinių metrų dujų. Dujotekiu tiekiamos dujos Azerbaidžanui, Sakartvelui, Turkijai ir Europos šalims.
	Baku-Tbilisi-Erzurum Gas Transport Up 1.3% in First Seven Months of 2026
	

	2026-08-25
	Pastaruosius du mėnesius Kulevio naftos perdirbimo gamykloje vyko žaliavų diversifikavimo procesas. Nuo 2026 m. rugpjūčio 24 d. Kulevio naftos perdirbimo gamykloje perdirbama tik ne rusiškos kilmės žalia nafta.
	BLACK SEA PETROLEUM COMPLETES SHIFT TO NON-RUSSIAN CRUDE AT KULEVI
	Kulevio naftos perdirbimo įmonę ketinta įtraukti į 21-ą sankcijų paketą. Duotas 2 mėn. terminas pasitaisyti.  

	2026-08-31
	Pasak Ekonomikos ministerijos, šiuo metu Sakartvele vykdomi hidroenergetikos projektai, kurių bendra įrengtoji galia siekia 360 MW, o numatomos bendros investicijos viršija 500 mln. JAV dolerių. Ministrė teigė, kad energetikos sektoriaus plėtra yra strategiškai svarbi tiek ekonominiam augimui, tiek energetiniam saugumui. Vyriausybės ilgalaikė energetikos strategija ir 10 metų veiksmų planas numato, kad iki 2036 m. Gruzijos elektros energetikos sektorius taps visiškai savarankiškas. Šiuo metu hidroenergija sudaro apie 70–80 proc. visos šalies elektros energijos gamybos.
	USD 500 MLN Hydropower Projects Under Construction in Georgia
	

	2026-08-31
	Remiantis „GeoStat“ duomenimis, 2026 m. pirmąjį pusmetį Sakartvelas padidino gyvų kiaulių importą, o jų eksportas sumažėjo iki nulio. 2026 m. sausio–birželio mėnesiais Sakartvelas gyvų kiaulių importui išleido 25,1 mln. JAV dolerių – tai 32 proc. daugiau nei per tą patį laikotarpį prieš metus. Visą šį laikotarpį vienintelė gyvų kiaulių tiekėja Sakartvelui buvo Rusija.
	Georgia’s Live Pig Imports Rise as Exports Fall to Zero
	

	Kita ekonominiam bendradarbiavimui aktuali informacija

	
	
	
	


Parengė: LR ambasados Sakartvele patarėjas Evaldas Galvanauskas; +37070653114, evaldas.galvanauskas@urm.lt 
_____________________
1 MTEPI – moksliniai tyrimai, eksperimentinė plėtra ir inovacijos

